**ELEMENTI I KRITERIJI VREDNOVANJA U NASTAVI NA DALJINU IZ PREDMETA**

**TEHNIČKA KULTURA**

Zaključna ocjena predmeta proizlazi iz svih formativnih i sumativnih ocjena upisanih u imenik,

tijekom tekuće školske godine.

Prema uputi MZO-a, iz predmeta Tehnička kultura, za vrijeme trajanja nastave na daljinu, učenik mora biti

vrednovan s najmanje dvije sumativne ocjene.

Formativno se vrednuje: sažetak nastave, video-lekcija ili prezentacija, kviz, križaljka i slično, te odnos prema radu.

- Aktivno sudjeluje u nastavi i samostalno koristi dodatne izvore znanja, sposoban za

 procjenu vlastitih kompetencija i vrednovanje drugih.

- Aktivno sudjeluje u nastavi, spreman za učenje. Rado i objektivno vrednuje druge.

- Potreban poticaj i podsjećanje. Subjektivan u samoprocjeni sebe i drugih.

Sumativno i formativno (vrednovanje kao i za učenje, vrednovanje naučenog) odnosi se na: istraživački rad sa zadanom temom, plakat, prezentaciju i praktični rad prema vlastitom izboru (od ponuđenih) te pripadajući plan rada, proveden u kućnim uvjetima, od dostupnog materijala, alata i pribora.

**Elementi vrednovanja**

**Vježbe i praktični rad**

|  |  |
| --- | --- |
| Odličan (5) |  - Pri izradi praktičnog rada, prezentacije, praktičnog rada ili plakata brzo i uspješno primjenjuje znanja, propisane načine rada te samostalno izvršava zadaću i rješava moguće probleme.  |
| Vrlo dobar (4) | - Pri izradi praktičnog rada, prezentacije, praktičnog rada ili plakata uspješno primjenjuje propisane načine rada te samostalno izvršava zadaću i rješava moguće probleme.  |
| Dobar (3) |  - Pri izradi praktičnog rada, prezentacije, praktičnog rada ili plakata nedovoljno uspješno primjenjuje znanja propisane načine rada te izvršava zadaću.  |
| Dovoljan (2) |  - Pri izradi praktičnog rada, prezentacije, praktičnog rada ili plakata teško primjenjuje znanja, propisane načine rada te djelomično izvršava zadaću. |

Samostalnost i odgovornost

|  |  |
| --- | --- |
| Odličan (5)   | - Vrlo organiziran, pedantan, uredan i kreativan  |
| Vrlo dobar (4) | - Vrlo organiziran, pedantan i uredan. |
| Dobar (3)  | - Spreman za učenje uz stalni nadzor |

**ISTRAŽIVAČKI RAD**

|  |  |
| --- | --- |
| SASTAVNICE  | RAZINE OSTVARENOSTI KRITERIJA |
| izuzetno | dobro | prihvatljivo | neprihvatljivo |
| uvod  | Uvod je kratak i sažet s jasnim obrazloženjem teme i jasno određenim ciljem.  | Uvod je prihvatljiv sa solidnim obrazloženjem teme i definiranim ciljem.  | Obrazloženje teme i cilja u uvodu postoji, ali nije sasvim jasno.  | Uvod ne sadrži obrazloženje teme i/ili cilja |
| istraživačko pitanje i hipoteza  | Istraživačko pitanje od kojeg se krenulo u istraživanje je jasno navedeno, a iz njega proizlazi dobro definirana hipoteza.  | Istraživačko pitanje i hipoteza su navedeni, ali nisu u potpunosti jasno i logično oblikovani.  | Istraživačko pitanje i hipoteza nisu u potpunosti u jasnoj vezi.  | Istraživačko pitanje i hipoteza ne ukazuju što je cilj istraživanja niti su u jasnoj vezi.  |
| metode istraživanja   | Sve metode istraživanja korištene u radu su izuzetno dobro opisane te je razumljiv njihov odabir.  | Navedene su sve metode istraživanja korištene u radu, solidno su opisane te je iz opisa uglavnom razumljivo zašto su korištene u istraživanju.  | Sve metode istraživanja korištene u radu su navedene, ali su površno opisane.  | Nisu navedene niti opisane sve metode istraživanja korištene u radu, a iz onih koje su opisane nije jasna njihova uloga.  |
| rasprava   | Rasprava je napisana jasno te je iz nje vidljivo je li se kroz istraživanje došlo do odgovora na istraživačko pitanje.  | Rasprava je napisana, ali nedostaje jasnoće u povezivanju s istraživačkim pitanjem.  | Rasprava je napisana nejasno pa nije vidljivo je li kroz istraživanje potvrđeno istraživačko pitanje.  | Rasprava nije napisana ili uopće nije povezana s istraživačkim pitanjem.  |
| zaključak | Zaključak je logično i jasno izveden temeljem dobivenih rezultata nakon obrade podataka te potvrđuje ili opovrgava hipotezu.  | Zaključak je izveden, ali bi mogao malo bolje biti povezan s definiranom hipotezom.  | Zaključak je izveden, ali nije u jasnoj vezi s hipotezom. | Zaključka nema ili nije logičan i nije u vezi s postavljenom hipotezom.  |

Mentalna mapa

|  |  |
| --- | --- |
| SASTAVNICE | RAZINE OSTVARENOSTI KRITERIJA |
| izvrsno | dobro | potrebno doraditi |
| pojmovi | Mapa sadrži gotovo sve pojmove potrebne za prikaz usvojenosti određenog koncepta te vrlo mali broj pojmova koji nisu nužni za prikaz, ali ne umanjuju razumljivost mape. | Mapa sadrži većinu pojmova potrebnih za prikaz usvojenosti koncepta, ali i određeni broj pojmova koji nisu neophodni za prikaz.  | Odabir pojmova minimalno omogućuje prikaz usvojenosti određenog koncepta. |
| veze sistematizacije  | Veze između pojmova odražavaju razumijevanje odnosa između navedenih pojmova. | Većina veza između pojmova je opravdana i točna, a samo neke manje doprinose prikazu razumijevanja odnosa između pojmova.  | Veze između pojmova minimalno prikazuju razumijevanje koncepta i/ili nisu u potpunosti opravdane.  |
| razumijevanje  | Mapa je oblikovana na način da ju je lako pratiti te prikazuje sveobuhvatnu razumijevanje prikazanog koncepta. | Mapa je oblikovana na način da ju je uglavnom lako pratiti te prikazuje suštinsku usvojenost koncepta uz minimalne pogreške. | Mapa je oblikovana na način da ju je teže pratiti te ukazuje na značajnije pogreške u razumijevanju prikazanog koncepta. |

**PRAKTIČNI RAD**

|  |  |
| --- | --- |
| SASTAVNICE | RAZINE OSTVARENOSTI KRITERIJA |
| u potpunosti | djelomično | potrebno uvježbati |
| preciznost ocrtavanja  | Samostalno su i točno ocrtane pozicije na materijalu.  | Pozicije su uglavnom precizno ocrtane. Kod nekih pozicija postoje odstupanja (okomica nije okomica, usporedna crta nije usporedna, nisu precizno ocrtane dimenzije na materijalu).  | Pozicije su ocrtane na materijalu uz učiteljevu podršku i upute.  |
| preciznost rezanja  | Samostalno su i precizno izrezane pozicije.  | Pozicije su uglavnom precizno izrezane.  | Sve pozicije izrezane su uz odstupanja.  |
| urednost lijepljenja  | Pozicije su precizno i uredno spojene u cjelinu.  | Pojedine pozicije su neuredno i neprecizno spojene.  | Sve pozicije zalijepljene su neuredno i neprecizno.  |

 Učiteljica tehničke kulture:

 prof. Slavka Oštrić